
A székesfehérvári József főherceg laktanya oktatási intézménnyé alakítása

Kulcsszavak: felújítás; tetőszerkezet; műemléki épület; AxisVM
Az OTDK dolgozatom témája a székesfehérvári József főherceg laktanya oktatási intézménnyé alakítása. Ezen belül nagyobb hangsúlyt fektetek a fa fedélszék felújított állapotára.
Egy helyszíni bejárás során felmértem a fedélszéket, a födémlemezt, illetve a teherhordó falakat és az alapozást (pincét). Ezekből kiindulva és kapott alaprajzokból is dolgozva készítettem egy statikai modellt a tetőszerkezetről az Axis VM program segítségével. A kapott igénybevételek alapján egy ácskapcsolati számolást is elkészítettem.
Az eredeti lábazat-díszítő téglák közül párat teherbírási vizsgálatnak vetettem alá és mérési jegyzőkönyvet készítettem róluk, amit szintén dokumentáltam a dolgozatomban.
Ezeken felül az épület történetével is foglalkoztam. Mivel több, mint egy évszázaddal ezelőtt épült, sok mindenen keresztül ment és sokféle intézménynek adott helyet. Emiatt a telek, ahol található, régészeti lelőhelyként van nyilvántartva. Mai állapotában egy gimnázium működik az épületben. 



